Sotsiaaldemokraatliku Erakonna fraktsioon esitas täna riigikogule kodakondsuse seaduse muutmise seaduseelnõu, mille järgi saavad Eestis püsivalt elavate kodakondsuseta vanemate alla 15-aastased lapsed  Eesti kodakondsuse lihtsustatult. Praegu saavad sellised lapsed naturalisatsiooni korras kodakondsuse vaid oma vanemate vastava taotluse alusel.